 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ንሕና ጽባሕ ክልል ሲዳማ ከም ንእውጅ እየ ዝፈልጥ 17 ሓምለ 2019 ንሲዳማ ክልል ኣብ ምግባር ዝነጥፊ ዘሎ ምንቅስቓስ ጀቶ እቲ ትማሊ ብቦርድ ምርጫ ኢትዮጵያ ዝተውሃበ መግለጺ ከም ዘይቅበሎን ምስቲ ሕገ መንግስቲ ዝጻረር ምዃኑን ንቢቢሲ ኣፍሊጡ ምርጫ ቦርድ ኢትዮጵያ ትማሊ ኣብ ዘውጸኦ መግለጺ እቲ ሕቶ ዝበጽሖ 12 ሕዳር 2011 ከምዝኾነ ብምጥቃስ ሃደ ዓመት ክሳብ ዝመልኦ ኣብ መጻኢ ዘለዉ ሓሙሽተ ኣዋርሕ ህዝበ ውሳነ ንምክያድ ዘድልዩ ምስንዳኣት ክገብር ከምዝኾነ እዩ ውሳነኡ ኣፍሊጡ ኣዋሃሃዲትን አመራርሓን ምንቅስቓሰ ጄቶ ዝኾነት ራሄል ኢሳይያስ ግን እዚ ትማሊ ብቦርድ ምርጫ ኢትዮጵያ ዝቐረበ እማመን ውሳነን ንሳን እቲ ንሳ ተወሃህዶ ምንቕስቓስን ከም ዘይቕበልዎ እያ ተዛሪባ እቲ ሕቶ ንቦርድ ምርጫ ዝቐረበሉ ዕለትውን ከምቲ እቲ ቦርድ ዝብሎ ከምዘይኮነ ሓቢራ መግለጺ ቦርድ ምርጫ ምስ ናትና ሕቶን ሕገ መንግስቲ ዝእዝዞን ዝጻረርዩ እትብል ራሄል ምኽንያታ ድማ ከምዚ ክትብል ተረድእ ቅድሚ ሕዚ ናይቲ ዞባ ቤት ምኽሪ ብምሉእ ድምጺ እዩ ኣብ ሓምለ 11 ናብ ቦርድ ምርጫ ኣሕሊፍዎ ንሕና ከምቲ ኣብቲ መግልጺ ቦርድ ምርጫ ዝተሓበረ ኣብ ሕዳር ዘይኮንናስ ኣብ ሓምለ ኢና ሕቶን ኣቕሪብና ስለዚ ጽባሕ ሓደ ዓመት ይመልኣና ኣሎ ኣብቲ ሕገ መንግስቲ ሰፊሩ ከም ዘሎ ከኣ ቤት ምኽሪ ዞባ ድሕሪ ምጽሓፉ ኣብ ሓደ ዓመት ሕቶና መልሲ ክረክብ ነይርዎ ስለዚ እዚ ምርጫ ቦርድ ኢልዎ ዘሎ ምስቲ ሕገ መንግስትና ዝደንገጎ ዝጻርርን ኣገባብ ዘይብሉን እዩ ፊቼ ጨምበላላ ሓድሽ ዓመት ህዝቢ ሲዳማ ሲዳማን ወላይታን ክልል ናይ ምምስራት ሕቶ ኣቕሪበን እታ ኣመራርሕ ምንቅስቓስ ጄቶ ራሄል ከምእትብሎ ካብ ጽባሕ ሓምለ 11 ጀሚሩ ክልል ካብ ምዃን ዝእግዶም ዋላ ሓንቲ የለን ከነሕልፎ ንደሊ መዓልቲ የብልናን እቲ መዓልቲ ንጽባሕ እዩ ስለዚ ንሕና ጽባሕ ክልል ሲዳማ ከምንእውጅ እየ ዝፈልጥ ካብዚ ሓሊፉ ንሓሙሽተ ኣዋርሕ ተጸበዩ ዝብል ሓሳብ ኣይንቕበሎን ኢና ንሶም እዮም ሕጊ ዘየኽበሩ እምበር ንሕና ሕጊ ተኸቲልና ንኸይድ ስለ ዘለና ነባኽኖ ግዜ የብልናን ክትብል ወሲኻ ኣብሪሃ ሕቶ ክልልነት ሲዳማ ንዝሓለፈ ዓመት ውዕውዕ አዘራረቢ ኸይኑ ዝጸንሐ እንትኸውን ካብ ፌደራል መንግስቲ ግልጺ ምላሽ ከይረኸበ እዩ ጸኒሑ ኣባል ግንባር ኢህወዴግ ዝኾነ ዲሞክራስያዊ ምንቅስቓስ ህዝብታት ደቡብ ኢትዮጵያ ደኢህዴን እውን እንተኾነ ኣብዚ ሰሙን ኣብ ዘካየዶ ናይ ማእከላይ ኮሚቴ አኼብኡ ጉዳይ ሲዳማ ብዝምልከት ዝዘተየ እንትኸውን እኹል መጽናዕቲ ገይሩ ነቲ ሕቶ ምላሽ ንምሃብ እዩ ኣብ ውሳንኡ ኣፍሊጡ እዚ ከምዚ እናሃለየ እዩ ቦርድ ምርጫ ትማሊ ዓርሱ ኣብ ዳግም ውደባን ምውቓርን ከምዝርከብ ሓቢሩ እቲ ህዝበ ውሳነ ኣብ መጻኢ ወርሒ ሕዳር ከካይድ ምዃኑ ዝሓበረ ሕቶ ክልል ሲዳማ እንታይ የስዕብ ? 